ཨ་ལགས་རིན་ཆེན་རྣམ་རྒྱལ།ཐེངས་འདིའི་ཞིང་ཆེན་ཡོངས་ཀྱི་བོད་བརྒྱུད་ནང་བསྟན་པའི་འཆམ་མཐུན་དགོན་པ་དང་།ཕུལ་བྱུང་གྲྭ་བཙུན་རྣམས་ལ་གཟེངས་བསྟོད་བྱས་པའི་ཚོགས་ཆེན་འདི་ནི།རྣམ་པ་རྒྱ་ཆེ་བ།ནུས་ཤུགས་ཡག་པོ་ཐེབས་པའི་ཚོགས་ཆེན་ཞིག་རེད།སྤྱིར་མཚོ་སྔོན་ཞིང་ཆེན་ལ་བོད་བརྒྱུད་ནང་བསྟན་གྱི་དགོན་པ་སྟོང་དྲུག་ལྷག་དང་།བླ་མ་དང་གྲྭ་བཙུན་ཁྲི་བཞི་ལྷག་ཡོད།དེ་དག་གི་ཁྲོད་ད་ཐེངས་དགོན་པ་བཅུ་དང་བླ་མ་གྲྭ་བཙུན་ཉི་ཤུ་ལ་དགའ་རྟགས་དང་གཟེངས་བསྟོད་ཐོབ་པ་རེད།ཁོང་ཚོ་ནི་ལོ་འདི་འགའི་རིང་བོད་བརྒྱུད་ནང་བསྟན་གྱི་སྡེ་ནས་བྱུང་བའི་ཕུལ་བྱུང་འཐུས་ཚབ་པ་རེད།ཁོང་ཚོས་བོད་བརྒྱུད་ནང་བསྟན་ཆོས་ལུགས་དང་སྤྱི་ཚོགས་རིང་ལུགས་སྤྱི་ཚོགས་ཕན་ཚུན་འཆམ་མཐུན་ཡོང་བ།རང་རེའི་མཚོ་སྔོན་གྱི་འཆམ་མཐུན་དང་བོད་ཁུལ་གཏན་འཇགས་ལ་དགེ་མཚན་ལྡན་པའི་བྱས་རྗེས་བཞག་ཡོད་པས།རང་ཉིད་བོད་བརྒྱུད་ནང་བསྟན་པའི་མི་སྣ་ཞིག་ཡིན་པའི་ཆ་ནས།གཟེངས་བསྟོད་ཚོགས་ཆེན་འདིར་ཞུགས་པར་ཧ་ཅང་དགའ་སྤྲོ་དང་སེམས་འགུལ་ཆེན་པོ་ཐེབས་ཡོད།